نصايح وافكار ازاى تعملى street style شيك على طريقة sonja petrkowsky
احنا طول الوقت بنحتاج اننا نخرج و ننزل بره البيت، سواء لمقابلة اصحابنا او للشغل او للكلية او تقضية طلبات البيت او حتى للرياضة و غيرها اسباب كتير، و لانه كتير بنحتاج نلبس هدوم عملية لكن فى نفس الوقت لازم نضمن اننا بنظهر فى احسن صورة و بنظهر بـ street style حلو ومظبوط، فى المقال ده بنات حوا هتعرفك على نصايح وافكار ازاى تعملى street style شيك على طريقة الـ fashion blogger العالمية sonja petrkowsky ، خلينا نبدأ مع بعض على طول …
نصايح وافكار ازاى تعملى street style شيك على طريقة sonja petrkowsky
1- البسي بدلة مودرن modern suit:
سواء كنتى بتشتغلى فى مكان بيتطلب منك لبس فورمال طول الوقت او لو بتحبى تغيرى من ستايلك و تعملى زى style refreshment كده من وقت للتانى ، يبقى اول حاجة بتنصحك بيها الـ fashion blogger العالمية sonja petrkowsky هى انك تبدلى الـ straight-leg pants ببنطلون من ستايل الرجلين الواسعه او الشارلستون اللى بترجع للموضة دلوقتى بقوة، علشان تعملى لوك شيك لكن فى نفس الوقت عملى و اليجانت بدل ما تلجأى للبنطلون الجينز التقليدى.
2- البسي قطع منقوشة :
لو كنتى من محبين انك تلبسي اكتر من قطعة منقوشة مع بعض او اللى بنقول عليه mixed prints outfit او لو كنتى من محبي الستايل الهادى او السادة a traditional plain-and-prints style ، قطع الملابس المنقوشة هتدى لمسة من الحياة للـ street style الخاص بيكى، جربى تلبسي جيبة فلورال او floral print overalls. ولو عايزة تعملى trendy look جربى تلبسي ملابس بنقشات مخططة او كاروهات او جيبات منقطة بستايل الـ polka dots علشان تعملى لوك شيك من غير مجهود .
3 – اعملى لوك شيك بالفساتين :
نصيحة تانية من لـ fashion blogger العالمية sonja petrkowsky هى انك تجربى تعملى street style بـ look أنثوى اكتر بدل الجينز من خلال الفساتين ،البسي فستان واسع مع شوز بستايل الـ silhouette علشان تعملى لوك فريش ومشرق، خصوصا لو كنا فى الصيف مع شنطة مناسبة و اكسسوار بسيط.
4- البسي بنطلون برجل واسعة :
بنطلون بستايل الرجل الواسعة هيديكى لوك عفوى و ناعم كمان، ممكن تلبسي بنطلون بستايل الـ flared pants مع بلوزة او crop top ، وحاولى توازنى دايما بين طول البلوزة و وسع رجل البنطلون علشان مايبانش اللوك بتاعك مبهدل او مش متناسق.
5- نوّعى ستايلك بين البنطلون الجينز و البنطلون الرياضى :
آخر نصيحة معانا هى انك من وقت للتانى تنّوعى بين البنطلون الجينز و البنطلون الرياضى فى ستايلاتك اليومية، علشان تعملى لوك رياضى وcool اكتر. نسقى البنطلون مع بلوزة مناسبة وشيك علشان تعملى street style من غير ولا غلطة و تبقى دايما على الموضة.
شوفى كمان موضة الستريت ستايل للمحجبات Street Style لشتاء 2017 ..